ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
புவியியல் தகவல் அமைப்பால்  செயல்படும் நில வங்கி பிரபலமடைகிறது
இந்திய தொழில்துறை நில வங்கி  புவியியல் தகவல் அடிப்படையில் செயல்படும் இணையதளம். இது தொழில் தொடங்குவதற்கு துறை தொடர்பான இணைப்பு, கட்டமைப்பு, இயற்கை வளங்கள், நிலப்பரப்பு, காலியாக உள்ள இடங்கள் குறித்த தகவல்களை அளிக்கிறது.
தற்போது, ஐஐஎல்பி இணையளத்தில் 4000 தொழில் பூங்காக்கள் இணைக்கப்பட்டுள்ளன. இதில் 5.5 லட்சம் ஹெக்டேர் நிலங்கள் உள்ளன. 17 மாநிலங்களில், தொழில்துறைக்கு தேவையான தகவல்கள் அடங்கிய இந்த இணையதளம் நிகழ் நேர தகவல்களை அளிக்கிறது.
இந்தாண்டு இறுதிக்குள் நாடு முழுவதும் தொழில்துறைக்கு தேவையான நிலங்கள் தொடர்பான தகவல்கள் ஒருங்கிணைக்கப்படும்.
இந்த தகவல்களை அறிய கைப்பேசி செயலியும் தொடங்கப்பட்டது. கூடுதல் அம்சங்கள் விரைவில் அறிமுகப்படுத்தப்படவுள்ளன. இதற்கு இணையாக இணையதளமும் உருவாக்கப்பட்டுள்ளது. இவற்றை பயன்படுத்துவோர் உள்நுழைவு  இன்றி எளிதாக பயன்படுத்தலாம். இந்த இணையளத்தின் வடிவமைப்பு தொடர்ந்து மேம்படுத்தப்படுகிறது.
இந்த இணையதளத்தை பார்ப்பவர்களின் எண்ணிக்கை கடந்த ஏப்ரலில் இருந்து ஒவ்வொரு மாதமும் 30 சதவீதம் அதிகரிக்கிறது. ஜூன் மாதத்தில் மட்டும் 55,000 பேர் இந்த இணையதளத்தை பார்த்துள்ளனர். மே மாதத்தில் 44,136 பேர் பார்த்துள்ளனர். ஏப்ரல் மாதத்தில் 30,153 பேர் பார்த்துள்ளனர். மொத்தம் 1.3 லட்சம் பேர் இந்த இணையதளத்தை பார்த்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734169
சிறப்பு சேவைகள் மற்றும் கட்டுரைகள்
அஞ்சலக ஆயுள் காப்பீட்டுத் திட்டங்கள்/ கிராம அஞ்சலக ஆயுள் காப்பீட்டுத் திட்டங்களின் நேரடி முகவர்களுக்கான நேர்காணல்
மத்திய மற்றும் மாநில அரசு பொதுத்துறை நிறுவனங்களின் ஊழியர்கள், பொறியாளர்கள், மருத்துவர்கள் போன்ற தொழில்சார் வல்லுநர்களின் நலனுக்காக அஞ்சலக ஆயுள் காப்பீட்டுத் திட்டங்களை இந்திய அரசு அமல்படுத்தி வருகிறது. இந்தத் திட்டத்திற்கான சந்தைப்படுத்துதல் குழுவின் ஒரு பகுதியாக நேரடி முகவர்களை அஞ்சல் துறை அவ்வப்போது பணியமர்த்தி வருகிறது.
இதன்படி அஞ்சலக ஆயுள் காப்பீட்டுத் திட்டங்கள்/ கிராம அஞ்சலக ஆயுள் காப்பீட்டுத் திட்டங்களின் நேரடி முகவர்களுக்கான நேர்முகத் தேர்வு 04.08.2021 அன்று சென்னை தலைமை அஞ்சல் அதிகாரி அலுவலகம், சென்னை-600001-இல் காலை 11 மணிக்கு நடைபெற உள்ளது. விருப்பமுள்ள, கீழ் குறிப்பிட்டுள்ள நிபந்தனைகளுக்கு உட்பட்டோர், பூர்த்தி செய்யப்பட்ட விண்ணப்பத்தோடு, சான்றிதழ்களின் அசல் மற்றும் நகல் பிரதிகள் மற்றும் 2 பாஸ்போர்ட் அளவு புகைப்படங்களுடன் தேர்விற்கு வரலாம். தேர்வு செய்யப்படும் விண்ணப்பதாரர்கள், உரிம கட்டணமாக ரூ. 250-ஐ செலுத்த வேண்டும்.
தகுதி பெறுவதற்கான நிபந்தனைகள்:
a. வயது: 28-50
b. கல்வித்தகுதி: 10-ஆம் வகுப்பு அல்லது அதற்கு சமமாக மத்திய/ மாநில அரசால் அங்கீகரிக்கப்பட்ட வாரியத்தால் நடத்தப்படும் தேர்வில் தேர்ச்சி
c. பிரிவுகள்: வேலை இல்லாதவர்கள்/ சுயமாக பணிபுரியும் கல்வி அறிவுடைய இளைஞர்கள்/ முன்னாள் படை வீரர்கள், அங்கன்வாடி பணியாளர்கள், மகிளா மண்டல் பணியாளர்கள், ஓய்வு பெற்ற ஆசிரியர்கள், கிராம பஞ்சாயத்து உறுப்பினர்கள், சுய உதவிக் குழுவினர் மற்றும் இந்த அலுவலகத்தின் தலைமையால் தகுதி பெற்றவராகக் கருதப்படும் நபர்.
தேர்வு செய்யப்பட்ட தகுதிவாய்ந்த விண்ணப்பதாரர்கள் நேர்முகத் தேர்வுக்கு அழைக்கப்படுவார்கள். இவ்வாறு தேர்வு செய்யப்படும் விண்ணப்பதாரர்கள் ரூ. 5000-ஐ ரொக்க பாதுகாப்பாக செலுத்த வேண்டும்.
இந்தத் தகவல், சென்னை தலைமை அஞ்சல் அலுவலகத்தின் தலைமை அஞ்சல் அதிகாரி வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பெண்கள் மற்றும் குழந்தை நலன் அமைச்சகம்
பெண் கட்டுமானத் தொழிலாளர்கள் நலன்
கட்டட மற்றும் இதரக் கட்டுமானத் தொழிலாளர்களின் வேலைவாய்ப்பு மற்றும் பணிச்சூழலை முறைப்படுத்தி, அவர்களுக்கு பாதுகாப்பு, சுகாதாரம் உள்ளிட்ட நலத்திட்ட உதவிகளை வழங்குவதற்காக, ‘கட்டட மற்றும் இதர கட்டுமான தொழிலாளர்கள் ‘ சட்டம் 1996 மத்திய அரசால் இயற்றப்பட்டுள்ளது.
கட்டட மற்றும் இதரக் கட்டுமானத் தொழிலாளர் நல வரிச்சட்டத்தின் 3-வது பிரிவின்படி, செஸ் வரி வசூலிக்கும் பொறுப்பு மாநில அரசுகளை சார்ந்ததாகும்.
பெண் கட்டுமானத் தொழிலாளர்கள் உட்பட கட்டுமானத் தொழிலாளர்களுக்கான நலத்திட்டங்கள், குறிப்பாக வாழ்க்கை மற்றும் உடல் ஊனப் பாதுகாப்பு, சுகாதாரம் மற்றும் மகப்பேறு சிகிச்சை, தொழிலாளர்களின் குழந்தைகளுக்கு கல்வி உதவித் தொகை, திறன் மேம்பாடு, ஓய்வூதியம் உள்ளிட்டவை வழங்கப்படுவதாக மாநிலங்களவையில் கேள்வி ஒன்றுக்கு எழுத்து மூலம் பதிலளித்த மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி.ஸ்மிருதி சுபின் இரானி தெரிவித்துள்ளார்.
உள்துறை அமைச்சகம்
மும்பையின் புகழ்பெற்ற கணபதி பந்தலில் மத்திய உள்துறை அமைச்சர் திரு. அமித் ஷா வழிபட்டார்
மத்திய உள்துறை அமைச்சரும், கூட்டுறவுத் துறை அமைச்சருமான திரு. அமித் ஷா மகாராஷ்டிராவின் மும்பையில் உள்ள உலகப் புகழ்பெற்ற லால் பாக்கா ராஜாவில் விநாயகர் உற்சவ நிகழ்வில் வழிபாடு செய்தார். இதுதவிர மும்பையின் பாந்த்ரா மேற்கு பகுதியில் உள்ள புகழ்பெற்ற கணபதி பந்தலில் அமித் ஷா வழிபாடு நடத்தினார்.
அப்போது மஹாராஷ்டிரா முதல்வர் ஏக்நாத் ஷிண்டே, துணை முதல்வர் தேவேந்திர பட்னாவிஸ் ஆகியோரும் உடன் இருந்தனர். பின்னர் மகாராஷ்டிரா முதல்வர் திரு ஏக்நாத் ஷிண்டே மற்றும் மகாராஷ்டிராவின் துணை முதல்வர் திரு தேவேந்திர பட்னாவிஸ் ஆகியோரின் வீடுகளுக்குச் சென்று கணபதி பப்பாவை மத்திய உள்துறை அமைச்சர் அமித்ஷா வழிபட்டார்.
சுகாதாரம் மற்றும் குடும்ப நலத்துறை அமைச்சகம்
நாடு தழுவிய ஆயுஷ்மான் பாரத் டிஜிட்டல் திட்டத்தை பிரதமர் தொடங்கிவைத்தார்
"ஆயுஷ்மான் பாரத் டிஜிட்டல் திட்டம், தடையற்ற ஆன்லைன் தளத்தை உருவாக்கி டிஜிட்டல் சுகாதார சூழல் அமைப்பிற்குள் செயல்படவைக்கும்"
வரலாற்று சிறப்புமிக்க நடவடிக்கையாக, ஆயுஷ்மான் பாரத் டிஜிட்டல் திட்டத்தை, மத்திய சுகாதார மற்றும் குடும்பநலத்துறை அமைச்சர் திரு மன்சுக் மாண்டவியா, இணையமைச்சர் டாக்டர் பாரதி பிரவின் பவார் ஆகியோர் முன்னிலையில், பிரதமர் திரு நரேந்திர மோடி காணொலி காட்சி மூலம் இன்று தொடங்கி வைத்தார்.
இந்த வரலாற்று சிறப்புமிக்க தருணத்தில், நாட்டு மக்களிடம் உரையாற்றிய பிரதமர், ‘‘மருத்துவ வசதிகளை பலப்படுத்த, கடந்த 7 ஆண்டுகளாக நடைபெறும் இந்த பிரச்சாரம், இந்தியாவை புதிய கட்டத்துக்குள் நுழைத்துள்ளது. ‘‘இந்திய மருத்துவமனைகளில் புரட்சிகரமான மாற்றத்தை கொண்டுவரும் திட்டத்தை இன்று நாம் தொடங்கியுள்ளோம்’’ என பிரதமர் கூறினார்.
கொரோனா தொற்று பரவலை தடுப்பதில் ஆரோக்கிய சேது செயலி பெரிதும் உதவியது என பிரதமர் குறிப்பிட்டார். இந்தியா இன்று, இலவச தடுப்பூசி திட்டம் மூலம், சுமார் 90 கோடி தடுப்பூசி இலக்கை அடைவதில், கோவின் தளம் முக்கிய பங்காற்றியதை அவர் பாராட்டினார். சுகாதாரத்தில் தொழில்நுட்ப பயன்பாட்டை தொடருவது குறித்து பிரதமர் கூறுகையில், ‘‘கொரோனா காலத்தில் தொலைதூர மருத்துவ வசதி இதற்கு முன் இல்லாத அளவுக்கு விரிவடைந்துள்ளது. இதுவரை சுமார் 125 கோடி பேர், இ-சஞ்சீவனி மூலம் தொலைதூர மருத்துவ ஆலோசனை பெற்றுள்ளனர். இந்த வசதி, நாட்டின் தொலைதூர பகுதிகளில் வாழும் ஆயிரக்கணக்கானோரை, வீட்டில் இருந்தபடியே, நகரின் மிகப் பெரிய மருத்துவமனைகளின் மருத்துவர்களுடன் ஒவ்வொரு நாளும் இணைக்கிறது’’ என பிரதமர் கூறினார்.
ஆயுஷ்மான் பாரத் டிஜிட்டல் திட்டம், தற்போது, நாடு முழுவதும் உள்ள மருத்துவமனைகளின் டிஜிட்டல் சுகாதார தீர்வுகளை இணைக்கும். இத்திட்டம் மருத்துவமனைகளின் செயல்பாடுகளை எளிதாக்குவதோடு மட்டும் அல்லாமல், எளிதாக வாழ்வதையும் அதிகரிக்கும்.
இத்திட்டத்தின் கீழ், ஒவ்வொரு குடிமகனும், டிஜிட்டல் சுகாதார அடையாள அட்டையை பெற முடியும் மற்றும் அவர்களின் சுகாதார பதிவுகள், டிஜிட்டல் முறையில் பாதுகாக்கப்படும்.
இந்நிகழ்ச்சி கீழ்கண்ட இணைப்பில் ஒளிபரப்பப்பட்டது.
https://www.youtube.com/watch?v=xvTq_N-Syas
ரெயில்வே அமைச்சகம்
புதிய அகில இந்திய ரயில்வே காலநேர அட்டவணையின்படி 500 மெயில் எக்ஸ்பிரஸ் ரயில்கள் விரைவு ரயில்களாகவும், 130 சேவைகள்  அதிவிரைவு ரயில்களாகவும் மாற்றப்பட்டுள்ளது
ரயில்வே அமைச்சகம் “TRAINS AT A GLANCE”  என்ற புதிய காலநேர அட்டவணையை அக்டோபர் 1, 2022 அன்று வெளியிட்டது. இது இந்திய ரயில்வேயின் அதிகாரபூர்வ இணையதளமான www.indianrailways.gov.in. –ல் இடம் பெற்றுள்ளது.
புதிய காலநேர அட்டவணையின்படி சுமார் 500 எக்ஸ்பிரஸ் ரயில்கள் விரைவு ரயில்களாக மாற்றப்பட்டுள்ளது. இந்த ரயில்கள் 10 நிமிடங்கள் முதல் 70 நிமிடங்கள் வரை வேகம் அதிகரிக்கப்பட்டுள்ளது. மேலும், 130 சேவைகள்  அதிவிரைவு ரயில்களாக மாற்றப்பட்டுள்ளது.
--------
(Visitor Counter : 141
சுகாதாரம் மற்றும் குடும்ப நலத்துறை அமைச்சகம்
இந்தியா தனது உயர் சோதனையின் பாதையில் தொடர்கிறது: தொடர்ச்சியாக நாள் ஒன்றுக்கு 2வது நாளில் 8 லட்சத்துக்கும் மேற்பட்ட சோதனைகள்
ஒரு மில்லியனுக்கும்  அதிகமான சோதனைகள் தொடர்ந்து அதிகரிப்பு, 23,002–ஐ தாண்டியது; அதே நேரத்தில் பாதிப்பு கிட்டதட்ட 8 சதவிகிதத்தில் நிலையாக உள்ளது
“சோதனை, கண்டறிதல் மற்றும் சிகிச்சை” குறித்த செயல்திட்டத்தை நோக்கமாகக் கொண்டு, இந்தியா 8 லட்சத்துக்கும் மேற்பட்ட கோவிட்-19 மாதிரிகளைத் தொடர்ச்சியாக 2 -வது நாளாக சோதனை செய்துள்ளது. நாளொன்றுக்கு . 10 லட்சம் சோதனைத் திறனைத் தொடுவதற்கு ஒரு நாளில் மேற்கொள்ளப்படும் சோதனைகளின் எண்ணிக்கையை விரைவாக அதிகரிக்க வேண்டும் என்ற வலுவான தீர்மானத்துடன், கடந்த 24 மணி நேரத்தில் 8,01,518 மாதிரிகள் சோதனை செய்யப்பட்டன.
குறிப்பிட்ட தேதியின்படி ஒட்டுமொத்த சோதனை 3,17,42,782 -ஐ எட்டியுள்ளது. ஒரு மில்லியனுக்கான சோதனைகளும் 23,002 ஆக அதிகரித்துள்ளன.
பெருமளவிலான சோதனையின் மூலமே நோய்த்தொற்று பாதிக்கப்பட்டவர்களை அடையாளம் காணமுடியும்; அவர்களுடன் தொடர்பில் இருந்தவர்களை கண்காணிக்க முடியும்; மேலும் அவர்களைத் தனிமைப்படுத்தி, சிறந்த முறையில் உரிய சிகிச்சை அளிப்பதை சரியான நேரத்தில் மருத்துவப் பராமரிப்பு மூலம் உறுதி செய்ய முடியும். இந்தியாவின் தொடர்ச்சியான மீட்பு விகிதம் குணமடைந்த மற்றும் பாதிக்கப்பட்டவர்கள் இடையிலான இடைவேளியை விரிவாக்குவது மற்றும் இறப்பு விகிதம் படிப்படியாகக் குறைந்து வருவதில் உயர் சோதனைகளின் தொடர்ச்சியான நிலை முக்கியமான பங்கு வகிக்கிறது
ஒரு தரம் வாய்ந்த மற்றும் வளர்ந்து வரும் செயல்திட்டத்தின் பாதையை இந்தியா பின்பற்றி, அதன் தேசிய அளவிலான பொது மற்றும் தனியார் துறைகளில் ஒட்டுமொத்த ஆய்வகங்களை வலுப்படுத்தியுள்ளது. 2020 ஜனவரி-யில் ஒரு ஆய்வகத்திலிருந்து தொடங்கி, இன்று 1486 ஆய்வகங்கள் நாட்டில் உள்ளன; அரசுத் துறையில் 975 ஆய்வகங்களும், தனியார் துறையில் 511 ஆய்வகங்களும் உள்ளன. அவை பின்வருமாறு:
• நிகழ்நேர ஆர்டி பி.சி.ஆர் அடிப்படையிலான சோதனை ஆய்வகங்கள்: 762 
• ட்ரூநாட் அடிப்படையிலான சோதனை ஆய்வகங்கள்: 607 
• சிபிஎன்ஏஏடி சார்ந்த சோதனை ஆய்வகங்கள்: 117 
(Visitor Counter : 143
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மின்சார வாகனங்கள்
கடந்த 4 ஆண்டுகளில் மின்சார வாகனங்களின் அதிகரிப்பு விகிதம் பின்வருமாறு:
|
|
ஆண்டு
|
|
பதிவு செய்யப்பட்ட மின்சார வாகனங்களின் எண்ணிக்கை
|
|
ஆண்டுக்கு ஆண்டு பதிவு சதவீதம் அதிகரிப்பு
|
|
2018
|
|
130254
|
|
----
|
|
2019
|
|
166822
|
|
28.07%
|
|
2020
|
|
124654
|
|
-25.28%
|
|
2021
|
|
331466
|
|
165.91%
|
|
2022
|
|
1024808
|
|
209.17%
|
|
2023 
|
|
847439
|
|
----
நாட்டில் மின்சார வாகனங்களின் பயன்பாட்டை ஊக்குவிக்க கனரக தொழில்துறை அமைச்சகம் பின்வரும் முயற்சிகளை எடுத்துள்ளது:-
- இந்தியாவில்  மின்சார வாகனங்களின் உற்பத்தி திட்டம் 2015 ஆம் ஆண்டில் தொடங்கப்பட்டது மற்றும் தற்போது, ஃபேம் இந்தியா திட்டத்தின் இரண்டாம் கட்டம் 2019 ஏப்ரல் 01 முதல் 5 ஆண்டுகளுக்கு ரூ.10,000 கோடி மொத்த வரவுசெலவுத் திட்ட ஆதரவுடன் செயல்படுத்தப்பட்டு வருகிறது. ஃபேம் II 7,090 மின்சார பேருந்துகள், 5 லட்சம் மின்சார-மூன்று சக்கர வாகனங்கள், 55,000 மின்சார-4 சக்கர பயணிகள் கார்கள் மற்றும் 10 லட்சம் மின்சார-2 சக்கர வாகனங்களுக்கு மானியங்கள் மூலம் பொது மற்றும் பகிரப்பட்ட போக்குவரத்தை ஆதரிப்பதில் கவனம் செலுத்துகிறது.
- நாட்டில் பேட்டரியின் விலையைக் குறைப்பதற்காக நாட்டில் மேம்பட்ட வேதியியல் செல் உற்பத்தி செய்வதற்கான உற்பத்தியுடன் கூடிய ஊக்குவிப்புத்  திட்டத்திற்கு அரசு 12 மே 2021 அன்று ஒப்புதல் அளித்தது. பேட்டரி விலை குறைவதால் எலெக்ட்ரிக் வாகனங்களின் செலவு குறையும்.
- ஆட்டோமொபைல் மற்றும் வாகன உதிரிபாகங்களுக்கான உற்பத்தியுடன் கூடிய ஊக்குவிப்புத்  திட்டத்தின் கீழ் மின்சார வாகனங்கள் அடங்கும், இது 2021 செப்டம்பர் 15 அன்று ரூ.25,938 கோடி பட்ஜெட் ஒதுக்கீட்டில் ஐந்து ஆண்டு காலத்திற்கு ஒப்புதல் அளிக்கப்பட்டது.
நாட்டில் எலெக்ட்ரிக் வாகனங்களின் பயன்பாட்டை ஊக்குவிக்க சாலை போக்குவரத்து மற்றும் நெடுஞ்சாலை அமைச்சகம் பின்வரும் முயற்சிகளை எடுத்துள்ளது:-
- பேட்டரியில் இயங்கும் போக்குவரத்து வாகனங்களுக்கு 2018 அக்டோபர் 18 தேதியிட்ட அரசாணை 5333  மூலம் அனுமதி தேவைகளில் இருந்து விலக்கு அளிக்கப்பட்டுள்ளது.
- பேட்டரியில் இயங்கும் வாகனங்களுக்கு 2021 ஆகஸ்ட் 2 ஆம் தேதியிட்ட ஜி.எஸ்.ஆர் 525  மூலம் பதிவு சான்றிதழ் வழங்குதல் அல்லது புதுப்பித்தல் மற்றும் புதிய பதிவு குறியீட்டை வழங்குவதற்கான கட்டணம் செலுத்துவதிலிருந்து விலக்கு அளிக்கப்பட்டுள்ளது.
- ஏப்ரல் 18, 2023 தேதியிட்ட ஜி.எஸ்.ஆர் 302  மூலம் அனுமதி கட்டணம் செலுத்தாமல் பேட்டரியில் இயங்கும் வாகனங்களுக்கு அகில இந்திய சுற்றுலா அனுமதி வழங்கப்படுகிறது.
03.08.2023 நிலவரப்படி தமிழ்நாட்டில் 1,73,152 மின்சார வாகனங்கள்
உள்ளன.
இத்தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பாதுகாப்பு அமைச்சகம்
2018 பாதுகாப்புத் துறை கண்காட்சியை மாபெரும் வெற்றியாக்கித் தந்தனர் சென்னை மக்கள்
சென்னை அருகே உள்ள கிழக்கு கடற்கரைச் சாலைப் பகுதியில் காஞ்சிபுரம் மாவட்டம் திருவிடந்தையில் 2018 ஏப்ரல் 11 முதல் 14 வரை நடைபெற்ற இரண்டு ஆண்டுகளுக்கு ஒருமுறையிலான இந்தியப் பாதுகாப்புத் துறையின் பத்தாவது கண்காட்சி இன்று  நிறைவடைந்தது.
நிறைவு நிகழ்ச்சிக்குத் தமிழ்நாடு ஆளுநர் திரு. பன்வாரிலால் புரோஹித் தலைமை தாங்கினார்.  செயலாளர் டாக்டர் அஜய்குமார், இந்துஸ்தான் ஏரோனாடிக்ஸ் நிறுவனத்தின் தலைவர் நிர்வாக இயக்குநர் திரு.டி. சுவர்ண ராஜூ,  கூடுதல் செயலாளர் திரு. சுபாஷ் சந்திரா, காஞ்சிபுர மாவட்ட ஆட்சித் தலைவர் திரு பி. பொன்னையா ஆகியோரும் இதில் கலந்துகொண்டனர்.
நிறைவுநாளன்று இந்தியப் பாதுகாப்புத்துறைக் கண்காட்சிக்கு மக்கள் மிகப்பெரும் கூட்டமாகத் திரண்டுவந்து இந்த நிகழ்வை மாபெரும் வெற்றியடையச் செய்தனர்.
பள்ளிகள், கல்லூரிகளிலிருந்து ஏற்பாடு செய்யப்பட்டிருந்தவர்கள் இடையே நல்ல ஆர்வமும் காணப்பட்டது. இளைஞர்கள் மிகுந்த ஆர்வத்துடன் இதனைப் பார்வையிட்டனர். பாதுகாப்புத் துறை தொழில்நுட்பத்தை அறிந்துகொள்வதில் அவர்கள் ஆர்வம் காட்டினர்.
2018 பாதுகாப்புத்துறைக் கண்காட்சிக்கு இடையே, உள்நாட்டிலேயே வடிவமைக்கப்பட்டு, கட்டுமானம் செய்த இந்தியக் கப்பற்படை கப்பல்கள் சாஹிதாரி, கமோர்டா, சுமித்ரா, ஏரவாட், கிர்க் ஆகியவை 2018 ஏப்ரல் 13 லிருந்து 15 வரை நீடிக்கப்பட்டுச் சென்னை துறைமுகத்தின் பார்வையாளர்களுக்கு திறந்துவிடப்பட்டது. சென்னை மற்றும் அதன் அருகில் உள்ள மாவட்ட மக்கள் மிகுந்த உற்சாகத்தோடு இந்தக் கப்பல்களை ஆர்வத்துடன் பார்வையிட்டனர்.
“இந்தியா: வளர்ந்துவரும் பாதுகாப்பு உற்பத்தி மையம்” என்கிற மைய நோக்கத்துடன் நான்கு நாட்கள் நடைபெற்ற பாதுகாப்புத்துறைக் கண்காட்சியின் தீவிரச் செயல்பாடுகள், பாதுகாப்புத் தளவாடங்கள் மற்றும் உதிரிபாகங்களை ஏற்றுமதி செய்வதில் இந்தியாவின் திறனுக்குச் சாட்சியாக இருந்தன. இந்தக் கண்காட்சியில் 150க்கும் அதிகமான சர்வதேசக் காட்சியாளர்கள் உட்பட 670 க்கும் அதிகமான காட்சியாளர்கள் பங்குபெற்றிருந்தனர். சிறு, குறு மற்றும் நடுத்தரத் தொழில் பிரிவைச் சேர்ந்தவர்கள், இந்த முறை சுமார் 15 சதவீதம்பேர் பங்கேற்றனர். கண்காட்சிக்கு ஏற்பாடுசெய்திருந்த தமிழ்நாடு மாநில மக்கள் மற்றும் ஹோட்டல் தொழில்துறையினர், சுற்றுலா ஏற்பாட்டாளர்கள் உள்ளிட்ட பல்வேறு சேவை அமைப்புக்களின் முழு மனதுடனான ஆதரவால் இந்த நிகழ்வு இந்த அளவுக்குச் சாத்தியமானது. சிறந்த முறையில் நிகழ்ச்சிகளை நடத்துபவர்கள் என்ற பெருமையை சென்னையில் வாழும் மக்கள் வெளிக்காட்டி உள்ளனர்.
=============
(Visitor Counter : 90
பாதுகாப்பு அமைச்சகம்
சமுத்திர சேது திட்டம் இரண்டாம் கட்டம் ஐஎன்எஸ் ஜலஷ்வா, இந்திய குடிமக்களை ஏற்றிக்கொண்டு மாலேயிலிருந்து புறப்பட்டது.
வெளிநாடுகளில் சிக்கித் தவிக்கும் நம்நாட்டுக் குடிமக்களை, கடல் வழியாகத் தாயகம் அழைத்து வருவதற்காக இந்தியா மேற்கொண்டுள்ள முயற்சிகளின் ஒரு பகுதியாக இந்தியக் கடற்படை, ஆப்பரேஷன் சமுத்திரசேது என்ற திட்டத்தின்படி இந்தியக் கடற்படைக்கு சொந்தமான ஐஎன்எஸ் ஜலஷ்வா கப்பலில், மாலத்தீவின் மாலே துறைமுகத்தில் 2020, மே 15 அன்று 588 இந்திய குடிமக்களை கப்பலில் ஏற்றிக் கொண்டது. இந்த 588 பயணிகளில் கருவுற்ற ஆறு பெண்களும், 21 குழந்தைகளும் உள்ளனர்.
முப்பது நாற்பது நாட்  அளவில் மாலேயில் மழையும், காற்றும் இருந்த போதிலும் கப்பல் பணியாளர்கள் துணிந்து செயல்பட்டு, இந்தப் பயணிகளுக்கான அனைத்து நடைமுறைகளையும் செய்து முடித்தனர். எல்லா நேரங்களிலும் பாதுகாப்பு மற்றும் மருத்துவ நடைமுறைகள் முறையாகப் பின்பற்றப்பட்டன. பயணிகளை ஏற்றுவதற்கு முன் கப்பலிலேயே பல பணிகள் மேற்கொள்ளப்பட வேண்டியிருந்ததன. இவை உட்பட பயணிகளை கப்பலில் ஏற்றுக்கொள்ளும் முறைகளில் திட்டமிடப்பட்டபடி நடைமுறைப்படுத்துவதில், மோசமான வானிலை காரணமாக பல இடையூறுகள் ஏற்பட்டன.
கப்பல் கொச்சியை வந்தடைவதற்காக, இன்று காலை மாலேயிலிருந்து புறப்பட்டது.
(
புள்ளியியல் மற்றும் திட்ட அமலாக்கம் அமைச்சகம்
12-வது புள்ளியியல் தினம் இன்று  கொண்டாடப்பட்டது
கொல்கத்தா இந்திய புள்ளியியல் நிறுவனத்தில் பேராசிரியர் பி.சி. மஹலானோபிஸ்-ன் 125-வது பிறந்த நாள் கொண்டாட்டங்களின் நிறைவு நிகழ்ச்சியை குறிக்கும் வகையில், ரூ.125 நினைவு நாணயம் மற்றும் ரூ. 5 சாதாரண நாணயம் ஆகியவற்றை குடியரசுத் துணைத் தலைவர் திரு. எம். வெங்கையா நாயுடு இன்று வெளியிட்டார்.
12-வது புள்ளியியல் தினத்தை இன்று  மத்திய புள்ளியியல் மற்றும் திட்ட அமலாக்கத்துறையும், இந்தியப் புள்ளியியல் நிறுவனமும் கூட்டாக கொண்டாடியது. பேராசிரியர் பி.சி. மஹலானோபிஸ்-ன் 125-வது பிறந்த நாள் கொண்டாட்டங்களின் நிறைவு நிகழ்ச்சியும் இன்று நடைபெற்றது.
இந்த நிகழ்ச்சியில் குடியரசுத் துணைத் தலைவர் திரு எம். வெங்கைய நாயுடு முதன்மை விருந்தினராக கலந்து கொண்டார். மத்திய புள்ளியியல், திட்ட அமலாக்கத்துறை அமைச்சர் திரு. டி.வி. சதானந்தா கவுடா, மேற்குவங்காள தகவல் தொழில்நுட்பம் மற்றும் மின்னணுவியல் துறை அமைச்சர் திரு. பிரத்யா பாசு, இந்திய புள்ளியியல் நிறுவனத்தின் தலைவர் டாக்டர் விஜய் கேல்கர், இந்தியப் புள்ளியியல் நிறுவன மன்றத்தின் தலைவர் பேராசிரியர் கோவர்தன் மேத்தா ஆகியோரும் நிகழ்ச்சியில் பங்கேற்றனர்.
பி.சி. மஹலானோபிஸ்-ன் 125-வது பிறந்த நாள் கொண்டாட்டங்களின் நிறைவு நிகழ்ச்சியை குறிக்கும் வகையில், ரூ.125 நினைவு நாணயம் மற்றும் ரூ. 5 சாதாரண நாணயம் ஆகியவற்றை குடியரசுத் துணைத் தலைவர் திரு. எம். வெங்கையா நாயுடு வெளியிட்டார். பேராசிரியர் பி.வி. சுகாத்மே விருது 2018 மற்றும் பேராசிரியர் சி.ஆர். ராவ் விருது 2017 ஆகியவற்றை வென்றவர்களின் புள்ளியியல் துறை பங்களிப்பு நிகழ்ச்சியில் பாராட்டப்பட்டது.
------
(Visitor Counter : 105
பிரதமர் அலுவலகம்
தாஷ்கண்டில் நடைபெற்ற ஆடவர் உலக குத்துச்சண்டை சாம்பியன்ஷிப் போட்டியில் முதன்முறையாக பதக்கம் வென்ற குத்துச்சண்டை வீரர்களுக்கு பிரதமர் வாழ்த்து தெரிவித்துள்ளார்
தாஷ்கண்டில் நடந்த ஆடவர் உலக குத்துச்சண்டை சாம்பியன்ஷிப் போட்டியில் முதல்முறையாக பதக்கம் வென்ற தீபக் போரியா, ஹுசாமுதீன், நிஷாந்த் தேவ் ஆகியோருக்கு பிரதமர் திரு.நரேந்திர மோடி வாழ்த்து தெரிவித்துள்ளார்.
மத்திய விளையாட்டு மற்றும் இளைஞர் நலத் துறை அமைச்சர் திரு.அனுராக் சிங் தாக்கூரின் ட்விட்டர் பதிவைப் பகிர்ந்த பிரதமர் கூறியிருப்பதாவது:
“தீபக் போரியா, ஹுசாமுதீன் மற்றும் நிஷாந்த் தேவ் ஆகியோருக்கு வாழ்த்துக்கள். அவர்களின் சாதனைகள் மிகவும் உத்வேகம் அளிக்கின்றன” எனக் குறிப்பிட்டுள்ளார்.
----
SRI/CR/KPG
(
பாதுகாப்பு அமைச்சகம்
அமெரிக்க பாதுகாப்பு அமைச்சருடன் தொலைபேசி வாயிலாக பாதுகாப்பு அமைச்சர் உரையாடினார்
பாதுகாப்பு அமைச்சர் திரு ராஜ்நாத் சிங் அமெரிக்க பாதுகாப்பு அமைச்சர் திரு லாயிட் ஆஸ்டினுடன் தொலைபேசி வாயிலாக இன்று உரையாடினார். அப்போது இந்தியா- அமெரிக்கா பாதுகாப்பு ஒத்துழைப்பு குறித்து விவாதித்ததுடன், இரு நாடுகளுக்கிடையேயான ராணுவ ஒத்துழைப்பை மேலும் வலுப்படுத்த இருவரும் உறுதி பூண்டனர்.
இந்தியாவின் பாதுகாப்பு துறையை நவீனப்படுத்துவதற்கான திட்டத்திற்கு அமெரிக்கா ஆதரவு அளிப்பதாக அமைச்சர் திரு ஆஸ்டின் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1859301
சிறப்பு சேவைகள் மற்றும் கட்டுரைகள்
தென்னை விவசாயிகளுக்கு ஏப்ரல் 28 முதல் மே 1 வரை விழிப்புணர்வு முகாம்
நாடு முழுவதும் உள்ள தென்னை விவசாயிகளுக்கு 2022 ஏப்ரல் 26 முதல் மே 1 வரை விழிப்புணர்வு முகாமிற்கு தென்னை மேம்பாட்டு வாரியம் ஏற்பாடு செய்துள்ளது. இந்த முகாமில் ஏப்ரல் 26 அன்று மத்திய வேளாண் துறை அமைச்சர் திரு நரேந்திர சிங் தோமர் காணொலி காட்சி மூலம் தொடங்கி வைப்பார். இதையடுத்து விவசாயிகளிடையே அவர் உரையாற்றுவார். இந்த நிகழ்ச்சியில் சுமார் 20,000 தென்னை விவசாயிகள் பங்கேற்பார்கள் என்று எதிர்பார்க்கப்படுகிறது.
இந்த முகாமின் ஒரு பகுதியாக ‘அறிவியல்பூர்வமான தென்னை சாகுபடி, பதப்படுத்துதல், மதிப்புக்கூட்டுதல்’ என்ற தலைப்பில், விழிப்புணர்வு கருத்தரங்குகள் தேசிய, மாநில, மாவட்ட, வேளாண் உற்பத்தியாளர் அமைப்புகள் நிலையில் நடத்தப்பட உள்ளன.
தமிழ்நாடு, கேரளா, திரிபுரா, கோவா ஆகியவை மாநில அளவிலான நிகழ்ச்சிகளை நடத்த உள்ளன. கோயம்புத்தூர் மாவட்டம் தளியில் உள்ள தென்னை வாரியத்தின் விதை உற்பத்தி பண்ணை மற்றும் செயல்விளக்க நிகழ்ச்சி ஏப்ரல் 26 அன்று தொடங்கப்படும். இது தென்னை விவசாயிகளின் சமூகப் பொருளாதார மேம்பாட்டுக்கு உதவி செய்யும்.
இந்த விழிப்புணர்வு முகாமின் ஒரு பகுதியாக தென்னை பொருட்கள் குறித்த மூன்று நாள் இணையவழியிலான வர்த்தக கண்காட்சி ஏப்ரல் 21 தொடங்கி 28ம் தேதி வரை நடைபெறும்.
---
(Visitor Counter : 90
பாதுகாப்பு அமைச்சகம்
இந்திய கடற்படை கப்பல்களான சிவாலிக் மற்றும் கமோர்டா, வியட்நாமின் ஹூ சி மின் சிட்டிக்கு பயணம்
இந்திய கடற்படை கப்பல்களான சிவாலிக்கும், கமோர்டாவும், வியட்நாமின் ஹூ சி மின் சிட்டிக்கு பயணம் மேற்கொள்கின்றன.. இந்தக் கப்பலில், செல்லும் நிபுணர்கள், வியட்நாமின் மக்கள் கடற்படையினருடன் கலந்துரையாட உள்ளனர்.
இந்தியா- வியட்நாம் இடையேயான ராணுவ ஒத்துழைப்பை மேலும் வலுப்படுத்தும் நடவடிக்கையாகவும், இரு நாடுகளுக்கு இடையேயான ராஜதந்திர உறவுகளின் 50-வது ஆண்டு விழாவையொட்டியும், இந்த பயணம் மேற்கொள்ளப்படுகிறது. முன்னதாக இந்த ஆண்டு, கடற்படை கப்பல்களான சஹ்யாதி, காட்மட் ஆகியவை ஹூ சி மின் சிட்டிக்கு பயணம் மேற்கொண்டன.
இந்திய கடற்படைக்குச் சொந்தமான சிவாலிக் மற்றும் கமோர்டா கப்பல்களின் பயணம், இந்திய கடற்படையின் கிழக்கு பிராந்தியமான விசாகப்பட்டினத்தில் இருந்து புறப்பட உள்ளது. உள்நாட்டிலேயே வடிவமைக்கப்பட்ட இவ்விரு கப்பல்களும், பன்னோக்கு வசதி கொண்ட ஹெலிகாப்டர்கள், ஆயுதங்களை தாங்கிச் செல்லும் திறன் படைத்தவை.
பிரதமர் அலுவலகம்
வாரணாசியில் பல்வேறு வளர்ச்சித் திட்டங்களை பிரதமர் தொடங்கி வைத்தார்
வாரணாசியில் உள்ள பனாரஸ் இந்து பல்கலைகழக வளாகத்தில் இன்று  நடைபெற்ற மாபெரும் பொதுக் கூட்டத்தில், பல்வேறு வளர்ச்சித் திட்டங்களை தொடங்கி வைத்த பிரதமர் திரு. நரேந்திர மோடி, புதிய திட்டங்களுக்கு அடிக்கல் நாட்டினார்.
பழைய காசி பகுதிக்கான ஒருங்கிணைந்த மின்சார வளர்ச்சித் திட்டம்  ; மற்றும் பனாரஸ் இந்துப் பல்கலைக்கழகத்தில் அமைக்கப்படும் அடல் அடைகாக்கும் மையம் உள்ளிட்ட திட்டங்கள் தொடங்கி வைக்கப்பட்டன. பனாரஸ் இந்துப் பல்கலைக்கழகத்தில் அமைக்கப்படும் மண்டல கண் மருத்துவ மையம் போன்ற திட்டங்களுக்கும் அடிக்கல் நாட்டப்பட்டது.
மொத்தம் ரூ.550 கோடி மதிப்பிலான திட்டங்களுக்கு அடிக்கல் நாட்டி தொடங்கி வைக்கப்பட்டது.
நிகழ்ச்சியில் பேசிய பிரதமர், வாரணாசியில் மாற்றத்தை ஏற்படுத்த மேற்கொள்ளப்படும் வளர்ச்சித் திட்டங்கள் நகரின் பாரம்பரிய பெருமையை பாதுகாப்பதாகவும் அமைய வேண்டும் என்றார். வாரணாசி நகரத்தை நவீனமயமாக்கும் போது அதன் பண்டைக் கால அடையாளத்தையும் பாதுகாப்பது அவசியம் என்று குறிப்பிட்டார். காசியில் வசிக்கும் மக்கள் மேற்கொண்ட முடிவின் காரணமாக கடந்த 4 ஆண்டுகளாக மேற்கொள்ளப்பட்ட மாற்றங்கள் தற்போது கண்கூடாக தெரிகிறது என்றும் பிரதமர் குறிப்பிட்டார்.
மின்சாரம், சாலை மற்றும் இதர கட்டமைப்புத் திட்டப் பணிகளில் குறிப்பிடத்தக்க அளவுக்கு முன்னேற்றம் ஏற்பட்டுள்ளதை சுட்டிக் காட்டிய பிரதமர், வாரணாசி மற்றும் சுற்றுப்புற பகுதி மக்களின் வாழ்விலும் முன்னேற்றத்தை ஏற்படுத்தியுள்ளதாக கூறினார். வாரணாசி கண்டோன்மென்ட் ரயில் நிலையத்தின் படங்களை, பொதுமக்கள் இணையதளத்தில் வெளியிட்டிருப்பது தமக்கு மிகுந்த மகிழ்ச்சியை அளிப்பதாகவும் பிரதமர் தெரிவித்தார். போக்குவரத்துக் கட்டமைப்பு வசதிகளை நவீனப்படுத்த மேற்கொள்ளப்பட்டு வரும் பணிகள் பற்றியும் அவர் எடுத்துரைத்தார். வாரணாசி நகரைத் தூய்மைப்படுத்தவும், அழகுற காட்சியளிக்கும் வகையிலும் மேற்கொள்ளப்பட்டு வரும் திட்டங்கள் பற்றியும் பிரதமர் குறிப்பிட்டார். இது போன்ற நடவடிக்கைகள் சுற்றுலா நடவடிக்கைகளில் மாற்றத்தை ஏற்படுத்துவதுடன், இதுவொரு தொடர் முயற்சியாக அமையும் என்றும் தெரிவித்தார். சாரநாத்தில் இது போன்ற பணிகள் மேற்கொள்ளப்பட்டதையும் பிரதமர் சுட்டிக் காட்டினார்.
சாலை, மின்சாரம் மற்றும் குடிநீர் திட்டங்கள் போன்ற அடிப்படை வசதிகள், வாரணாசியை சுற்றியுள்ள கிராமப்புறங்களுக்கும் விரிவுபடுத்தப்பட வேண்டுமென்றும் பிரதமர் தெரிவித்தார். காசி தற்போது சுகாதார மையமாக உருவெடுத்து வருவதாகவும் அவர் கூறினார். இன்று தொடங்கி வைக்கப்பட்ட அடல் அடைகாக்கும் மையம், தொடங்கிடு இந்தியா திட்டங்கள் ஏற்கனவே இந்த மையத்துடன் இணைக்கப்பட்டு வருவதாகவும் தெரிவித்தார். இந்தியாவில் குழாய் மூலம் சமையல் எரிவாயு விநியோகிக்கப்படும் குறிப்பிட்ட சில நகரங்களின் பட்டியலில் வாரணாசியும் ஒன்று எனவும் பிரதமர் குறிப்பிட்டார்.
வாரணாசி நகரத்தை மாற்றியமைக்க வேண்டுமென்ற கனவை நனவாக்க, இந்நகர மக்கள் தங்களை அர்ப்பணித்துக் கொள்ளுமாறும் பிரதமர் வேண்டுகோள் விடுத்தார்.
ரெயில்வே அமைச்சகம்
ஆக்சிஜன் எக்ஸ்பிரஸ் ரயில் மூலம் தமிழகத்திற்கு 1550 மெட்ரிக் டன் பிராணவாயு விநியோகம்
பல்வேறு தடைகளையும் கடந்து நாடு முழுவதும் திரவ மருத்துவ பிராணவாயுவை ஆக்சிஜன் எக்ஸ்பிரஸ் ரயில்களின் மூலம் வழங்கும் இந்திய ரயில்வே, இதுவரை 1141 டேங்கர்களில் 18,980 மெட்ரிக் டன் பிராணவாயுவை தமிழகம் உள்ளிட்ட பல்வேறு மாநிலங்களுக்கு விநியோகம் செய்துள்ளது.
இதுவரை 284 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு மருத்துவ ஆக்ஸிஜன் வழங்கப்பட்டுள்ளது.
தற்போது 20 டேங்கர்களில் 392 மெட்ரிக் டன் பிராணவாயுவுடன் 4 ரயில்கள் பயணித்துக் கொண்டிருக்கின்றன.
ஒரு நாளில் மிக அதிகமாக 1195 மெட்ரிக் டன் பிராணவாயு நேற்று கொண்டு செல்லப்பட்டது. இதற்கு முன்பாக கடந்த 23-ஆம் தேதி 1142 மெட்ரிக் டன் பிராணவாயு, ஆக்சிஜன் எக்ஸ்பிரஸ் ரயில்களில் விநியோகம் செய்யப்பட்டது.
தென் இந்தியாவைப் பொறுத்தவரையில், தமிழகம், ஆந்திரப் பிரதேசம், கர்நாடகா, தெலங்கானா ஆகிய மாநிலங்கள் தலா 1000 மெட்ரிக் டன்னிற்கும் அதிகமான திரவ மருத்துவப் பிராணவாயுவைப் பெற்றுள்ளன.
தமிழ்நாடு, உத்தராகண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, தெலங்கானா, பஞ்சாப், கேரளா, தில்லி, உத்தரப் பிரதேசம், ஜார்கண்ட், அசாம் ஆகிய 15 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 1550 மெட்ரிக் டன், மகாராஷ்டிராவிற்கு 614 மெட்ரிக் டன், உத்தரப் பிரதேசத்திற்கு 3731 மெட்ரிக் டன், மத்தியப் பிரதேசத்திற்கு 656 மெட்ரிக் டன், தில்லிக்கு 5077 மெட்ரிக் டன், ஹரியானாவிற்கு 1967 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 1653 மெட்ரிக் டன், உத்தராகண்டிற்கு 320 மெட்ரிக் டன், ஆந்திரப் பிரதேசத்திற்கு 1190 மெட்ரிக் டன், பஞ்சாப்பிற்கு 225 மெட்ரிக் டன், கேரளாவிற்கு 380 மெட்ரிக் டன், தெலங்கானாவிற்கு 1312 மெட்ரிக் டன், ஜார்கண்டிற்கு 38 மெட்ரிக் டன், அசாமிற்கு 160 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1722123